turjo4nis/wikipedia-bn-dump-20250701 huggingface dataset:
সঞ্জয় বেলট্ঠিপুত্ত

সঞ্জয় বেলট্ঠিপুত্ত () বা সঞ্জয় বৈরতীপুত্র () গৌতম বুদ্ধের সমসাময়িক একজন ভারতীয় অনেকান্তবাদী বা অজ্ঞানবাদী দার্শনিক ছিলেন।

পরিচিতি 
বিভিন্ন পালি সাহিত্যে সঞ্জয় বেলট্ঠিপুত্তকে পরিব্রাজক হিসেবে বর্ণনা করা হ্যেছে। সারিপুত্ত ও মহামোগ্গলন নামক তার দুইজন প্রধান শিষ্য পরবর্তীকালে অস্সজির নিকট গৌতম বুদ্ধের দর্শন সম্বন্ধে জানতে পেরে সঞ্জয় বেলট্ঠিপুত্তকে ত্যাগ করে গৌতম বুদ্ধের শিষ্যত্ব গ্রহণ করেন।
এইসময় সঞ্জয় বেলট্ঠিপুত্তের আড়াইশো শিষ্য তাকে ত্যাগ করে গৌতম বুদ্ধের শিষ্যত্ব গ্রহণ করেন। শেষ জীবনে রক্তবমনের কারণে সঞ্জয়ের মৃত্যু ঘটে।

দর্শন 
সুত্তপিটকের দীঘনিকায়ের সামঞ্ঞফলসুত্ত অনুসারে, সঞ্জয় বেলট্ঠিপুত্ত কোন দার্শনিক প্রশ্নের উত্তর এড়ানোর উদ্দেশ্যে সর্বদা দ্ব্যর্থবোধক বাক্য প্রয়োগ করে সেইসকল প্রশ্নের উত্তর দিতেন। তিনি পরলোক, দেবতা, কর্মফল, মুক্তপুরুষ প্রভৃতি অধিবিদ্যা সংক্রান্ত সকল প্রশ্ন এড়িয়ে যেতেন। পরলোক বা দেবতা বা কর্মফল বা মুক্তপুরুষের অস্তিত্ব আছে না নেই তা তিনি বলেননা বা জোর দিয়েও বলেননা যে আছে। যদিও রাহুল সাংকৃত্যায়নের মতে, মানুষের সহজ বুদ্ধিকে ভ্রমে নিক্ষেপ করা সঞ্জয়ের অভিপ্রায় ছিল, তবুও এই কথা অনুমেয় যে সঞ্জয় সেই সমস্ত প্রশ্ন এড়িয়ে যেতেন, যাদের সম্বন্ধে সঠিক উত্তর পাওয়া সম্ভব হয় না, তাই এই সকল অপ্রয়োজনীয় প্রশ্নের উত্তর না সন্ধান করে মানসিক স্থিতি বজায় রাখার পক্ষপাতী ছিলেন।  দীঘনিকায়ের ব্রহ্মজালসুত্ত অনুসারে অমরবিক্‌খেপিক মতবাদ সঞ্জয় বেলট্ঠিপুত্তের দর্শন হিসেবে পরিচিত। সাধারণতঃ অমরবিক্‌খেপিক মতবাদীরা কোন প্রশ্নের উত্তর সঠিক ভাবে না দিয়ে পাঁকাল মাছের মতো পিচ্ছিল ভাবে এড়িয়ে যেতে থাকেন। গৌতম বুদ্ধ এই মতবাদ সম্বন্ধে তার শিষ্যদের আলোচনা করতেই নিষেধ করেছিলেন।

তথ্যসূত্র

আরো পড়ুন 
 Bhaskar, Bhagchandra Jain (1972). Jainism in Buddhist Literature. Alok Prakashan: Nagpur. Available on-line at http://jainfriends.tripod.com/books/jiblcontents.html.
 Ñāṇamoli, Bhikkhu (trans.) and Bhikkhu Bodhi (ed.) (2001). The Middle-Length Discourses of the Buddha: A Translation of the Majjhima Nikāya. Boston: Wisdom Publications. .
 Rhys Davids, T.W. & William Stede (eds.) (1921-5). The Pali Text Society’s Pali–English Dictionary. Chipstead: Pali Text Society.
 Walshe, Maurice O'Connell (trans.) (1995). The Long Discourses of the Buddha: A Translation of the Dīgha Nikāya. Somerville: Wisdom Publications. .

ভারতীয় দার্শনিক
খ্রিস্টপূর্ব ৬ষ্ঠ শতাব্দীর ভারতীয় দার্শনিক
ভারতীয় অজ্ঞেয়বাদী
আধ্যাত্মিক শিক্ষক
পরাবৃত্ত

পরাবৃত্ত বা প্যারাবোলা () একধরনের কণিক যেখানে উৎকেন্দ্রিকতা (e)-এর মান ১।

আকৃতি 
পরাবৃত্ত একটি দ্বিমাত্রিক দ্বিপ্রতিসাম্য বক্ররেখা যা ইংরেজির ইউ (U) আকৃতির। পরাবৃত্ত হলোউপকেন্দ্র এবং দিকাক্ষ (নিয়ামক) হতে সমদূরবর্তী বিন্দুসমূহের সঞ্চারপথ।

বিভিন্ন অংশ 

পরাবৃত্তের একটি নির্দিষ্ট বিন্দু এবং একটি নির্দিষ্ট সরলরেখা হতে সমদূরবর্তী বিন্দু সমুহের সঞ্চারপথ। নির্দিষ্ট বিন্দুকে উপকেন্দ্র এবং নির্দিষ্ট রেখাটিকে দিকাক্ষরেখা বা নিয়ামকরেখা বলা হয়। উপকেন্দ্র দিকাক্ষ রেখার উপর অবস্থিত নয় এমন যেকোন বিন্দু।  দিকাক্ষরেখার উপর লম্ব এবং উপকেন্দ্রগামী রেখাকে অক্ষরেখা বলা হয়। পরাবৃত্তকে অক্ষরেখা সমান দুই ভাগে ভাগ করে। পরাবৃত্ত ও অক্ষরেখার ছেদবিন্দুকে শীর্ষ বিন্দু নামে আখ্যায়িত করা হয়। উপকেন্দ্রিক লম্ব পরাবৃত্তের একটি জ্যা  যা উপকেন্দ্র দিয়ে গমনকরে।

ইতিহাস

জানা যায় খ্রিষ্টপূর্ব চতুর্থ শতাব্দীতে মেনাইকুমস (Menaechmus) প্রথম কনিক  নিয়ে কাজ করেন। তিনি পরাবৃত্তের মাধ্যমে কনিকের সমস্যার সমাধান করার উপায় বের করেন(যদিও তার পদ্ধতি পরবর্তিতে লক্ষপুরন করতে পারেনি)। খৃষ্টপূর্ব তৃতীয় শতাব্দীতে আর্কিমিডিস পরাবৃত্ত ও একটি রেখা দ্বারা আবদ্ধ ক্ষেত্রের ক্ষেত্রফল তার পরিচালনা পদ্ধতির মাধ্যমে নির্নয় করতে সফল হন। পরাবৃত্ত নামকরণ করেন বিখ্যাত জ্যামিতিক অ্যাপলনিয়াস। অ্যপলনিয়াস পরাবৃত্তের অনেক বৈশিষ্ট আবিষ্কার করেছিলেন। তিনি প্রমাণ করেছিলেন ক্ষেত্রফলের ধারনার সাথে এই বক্ররেখার একটি যোগসূত্র রয়েছে। আলেকজেন্দ্রিয়ার বিখ্যাত জ্যামিতিজ্ঞ পাপ্পস উপকেন্দ্র, দিকাক্ষ সহ কনিকের অন্যান্য অংশের নামকরণ করেন।

গ্যালিলিও দেখিয়েছিলেন অভিকর্ষের প্রভাবে ভূপৃষ্টে অনূভুমিক ভাবে নিক্ষিপ্ত একটি বস্তুর সঞ্চারপথ একটি পরাবৃত্ত এবং এর সমীকরন

কার্তেসীয় স্থানাঙ্ক ব্যবস্থায় পরাবৃত্তের সমীকরণ 

দিকাক্ষের সমীকরণ x=-a, উপকেন্দ্রের স্থানাঙ্ক (a, 0) এবং (x, y) পরাবৃত্তের উপরস্থ একটি বিন্দু। পরাবৃত্তের সঙ্গানুসারে উপকেন্দ্র থেকে পরাবৃত্তের উপর যে কোন বিন্দুর দুরত্ব এবং দিকাক্ষ থেকে একই বিন্দুর লম্ব দুরত্ব সমান। অতএব-

সমীকরনের উভয় পক্ষকে বর্গ করলে

উপরের সমীকরনে x ও y কে পরস্পরের দ্বারা প্রতিস্থাপিত করলে নতুন আরেকটি পরাবৃত্তের সমীকরন পাওয়া যায় যা y  অক্ষের সাপেক্ষে প্রতিসাম্য।

উপর্যুক্ত পরাবৃত্তের শীর্ষ মূল বিন্দু(0,0) তে অবস্থিত। শীর্ষ বিন্দুকে (h, k) বিন্দুতে স্থানান্তরিত করলে পরাবৃত্তের সমীকরন পাওয়া যায়-

সরলিকৃত সমীকরন এর প্রমাণ আকার হিসাবে লেখা যায-

যা গ্যালিলিও এর নিক্ষিপ্ত বস্তুর গতিপথের সমীকরনের সাথে মিলে যায়।

আরও দেখুন
দ্বিঘাত সমীকরণ
কনিক
অধিবৃত্ত
উপবৃত্ত
বৃত্ত

টীকা

তথ্যসূত্র

গণিত
কনিক
জ্যামিতি
ক্যালসিয়াম অক্সাইড

ক্যালসিয়াম অক্সাইড সাধারণত চুন বা কুইক লাইম নামে পরিচিত, বহুল ব্যবহৃত একটি রাসায়নিক যৌগ। কক্ষতাপমাত্রায় এটি সাদা, ক্ষারীয়, স্ফটিকাকার কঠিন পদার্থ। ক্যালসিয়াম অক্সাইড নির্মাণ সামগ্রী যেমন সিমেন্টের সাথে মিশ্রিত করলে কোনোরূপ বিক্রিয়া করে না এজন্য একে ফ্রি লাইম বলা হয়। ক্যালসিয়াম অক্সাইড তুলনামূলকভাবে সস্তা।

প্রস্তুতি
সাধারণত চুনাপাথর বা ঝিনুকের তাপীয় বিয়োজনে ক্যালসিয়াম অক্সাইড পাওয়া যায়। অর্থাৎ ঝিনুক বা চুনাপাথরকে দহন করলে চুন পাওয়া যায়। চুনাপাথর বা ঝিনুকের মধ্যে ক্যালসিয়াম কার্বনেট (CaCO3) থাকে। , এর বেশি তাপমাত্রায় দহন করে চুন তৈরীর প্রক্রিয়াকে ক্যালসিনেশান বা চুন পোড়ানো বলা হয়। দহনে চুন এবং এক অণু কার্বন ডাই অক্সাইড উৎপন্ন হয়। 
 CaCO3(s) → CaO(s) + CO2(g)

উৎপন্ন ক্যালসিয়াম অক্সাইড অস্থিতিশীল, বাতাসের CO2 সাথে বিক্রিয়া করে  এক সময়ে এটা ক্যালসিয়াম কার্বনেট তৈরী করে। এজন্য উৎপন্ন চুনকে পানির সাথে মিশিয়ে রাখা হয়।

চীন বিশ্বের সর্বাধিক চুন উৎপাদনকারী দেশ। বাৎসরিক চুন উৎপাদনে যুক্তরাষ্ট্র দ্বিতীয়।

ব্যবহার
 সিমেন্ট: ক্যালসিয়াম অক্সাইড সিমেন্ট তৈরীর একটি প্রধান উপাদান।
বায়োডিজেল উৎপাদনে এটি ক্ষারক হিসেবে কাজ করে।
কাগজঃ ক্রাফট পাল্প মিলে সোডিয়াম কার্বনেট থেকে সোডিয়াম হাইড্রোক্সাইড রিজেনারেট করতে ক্যালসিয়াম অক্সাইড ব্যবহার করা হয়।

স্বাস্থ্য ঝুঁকি
চুন পানিতে খুব সহজে দ্রবীভূত হয়ে যায় বিধায় চামড়া বা চোখের সংস্পর্শে এলে অথবা এই পানি পান করলে জ্বালাপোড়ার সৃষ্টি হয়। এটার সেবনে কাশি, গলা চুলকানো, শ্বাস নিতে কষ্ট হওয়া ইত্যাদি সমস্যা দেখা দেয়। যদিও ক্যালসিয়াম অক্সাইডকে অগ্নি ঝুঁকি হিসেবে বিবেচনা করা হয় না কিন্তু পানির সাথে ক্যালসিয়াম অক্সাইডের বিক্রিয়ায় তাপ উৎপন্ন হয় যা কোন দাহ্য বস্তুতে আগুন ধরাতে সক্ষম।

তথ্যসূত্র

বহিঃসংযোগ

Lime Statistics & Information  from the United States Geological Survey 
Factors Affecting the Quality of Quicklime 
American Scientist (discussion of 14C dating of mortar) 
Chemical of the Week – Lime 
Material Safety Data Sheet 
CDC - NIOSH Pocket Guide to Chemical Hazards 

অজৈব যৌগ
অক্সাইড
ক্যালসিয়াম যৌগ
অক্সিজেন যৌগ
চুনাপাথর
অপরাসায়নিক পদার্থ
জীবাণুনাশক

সিমেন্ট
ক্ষার
সংক্রমণ নিবারক
ই-সংখ্যায়িত খাদ্যে সংযোজিত দ্রব্য
যৌতুক

যৌতুক হলো কন্যার বিবাহে পিতামাতার সম্পত্তির হস্তান্তর প্রক্রিয়া। ‘যু’ ধাতু থেকে নিষ্পন্ন ‘যুত’ শব্দের অর্থ যুক্ত; বুৎপত্তিগত অর্থ হলো, পাত্র-পাত্রীর যুক্ত হওয়ার সময়ে অর্থাৎ বিয়ের সময় পাত্রীর জন্য যা কিছু মূল্যবান সামগ্রী দেয়া হয়, তা যৌতুক।

যৌতুক সাধারণত পণ ও স্ত্রীধন সংশ্লিষ্ট ধারণার সঙ্গে সম্পূর্ণ বিপরীত। যদিও পণ বা কনে কৃত্যক বর বা তার পরিবার কর্তৃক কনের পিতামাতার নিকট পরিশোধিত হয়, কিন্তু কনের পরিবার কর্তৃক বর বা তার পরিবারকে প্রদত্ত হস্তান্তরিত সম্পদ হল যৌতুক। অন্যভাবে, যৌতুক হল নববধূর নির্দিষ্ট সম্পত্তি যা বিয়ের সময় বরের মালিকানা এবং নিয়ন্ত্রণে থাকে।

সাধারণ অর্থে যৌতুক বলতে বিয়ের সময় বরকে কনের অভিভাবক কর্তৃক প্রদেয় অর্থ বা মূল্যবান সামগ্রীকে বুঝায়। এছাড়া বর কনের আত্মীয়, অভ্যাগত অতিথিরা সাধারনত স্বেচ্ছায় নবদম্পতিকে দিয়ে থাকেন যা তারা তাদের নতুন সংসারে সুবিধামত ব্যবহার করতে পারে। হিন্দু আইনে যৌতুককে নারীর সম্পত্তির উৎস বলা হয়। এতে তার নিরঙ্কুশ অধিকার স্বীকৃত। হিন্দু সমাজে নারীরা পুরুষদের মতো একই ভাবে সম্পত্তির উত্তরাধিকারী হতো না। তাই অনেক আগে থেকেই হিন্দু সমাজে নারীদেরকে বিয়ের সময়ে যৌতুক দেবার প্রচলন ছিল। কালক্রমে তা বিয়ের পণ হিসাবে আবির্ভূত হয় যা একসময় কনে পক্ষের জন্য এক কষ্টকর রীতি হয়ে দাঁড়ায়। ১৯৮০ সালের যৌতুক নিরোধক আইন অনুসারে ”প্রত্যক্ষ বা পরোক্ষভাবে যদি কোন পক্ষ অপর পক্ষকে বিয়ের আগে-পরে-চলাকালীন যে কোন সময় যে কোন সম্পদ বা মূল্যবান জামানত হস্তান্তর করে বা করতে সম্মত হয় সেটাই যৌতুক বলে বিবেচ্য হবে।” 
তবে বিয়ের সাথে সরাসরি সম্পর্কিত নন এমন কেউ ৫০০ টাকা বা তার চেয়ে কম মূল্যমানের কোন বস্তু উপহার হিসাবে কোন পক্ষকে দিলে তা যৌতুক হিসাবে বিবেচিত হবে না। তবে বিয়ের শর্ত হিসাবে এই সমপরিমান কোন কিছু আদান প্রদান করলে তা যৌতুক হিসাবে বিবেচিত হবে। নারী ও শিশু নির্যাতন দমন আইন ২০০০ অনুসারে বিয়ে স্থির থাকার শর্ত হিসাবে বা বিয়ের পণ হিসাবে প্রদত্ত অর্থ বা প্রদান করা হবে এই মর্মে কোন শর্ত যে কোন সম্পদকে যৌতুক হিসাবে বিবেচিত হবে। তবে মুসলিম সম্প্রদায়ের বিয়ের ক্ষেত্রে  বিয়ের মোহরানা যৌতুক হিসাবে বিবেচিত হবে না।  
প্রচলিত আইনে যৌতুক দেয়া বা নেয়া উভয়ই শাস্তিযোগ্য অপরাধ হিসাবে বিবেচনা করা হয়েছে। অপরাধ প্রমাণিত হলে এক থেকে পাঁচ বছর পর্যন্ত জেল বা জরিমানা অথবা উভয় দন্ড হতে পারে। যৌতুক দাবী করার জন্যও একই সাজা হতে পারে। 
বাংলাদেশের সমাজে যৌতুকের জন্য নারীর প্রতি অসম্মান ও অত্যাচারের অনেক ঘটনা ঘটে। এমনকি যৌতুকের দাবীতে স্বামী বা তার আত্মীয় স্বজনদের দ্বারা অত্যাচারের পর হত্যাকান্ডের ঘটনাও বিরল নয়।

তথ্যসূত্র

আরও পড়ুন 
 Hirsch, Jennifer S., Wardlow, Holly, Modern loves: the Anthropology of Romantic Courtship & Companionate Marriage, Macmillan, 2006. . Cf. Chapter 1 "Love and Jewelry", on contrasting a dowry and a bride price.

বহিঃসংযোগ

বিবাহ
বিবাহবিচ্ছেদ
সমাজে নারী
বুলুগ আল মারাম

বুলুগ আল মারাম মিন আদিলাত আল আহকাম একটি হাদিস সংকলন গ্রন্থ। ইবনে হাজার আসকালানী এই সংকলন প্রণয়ন করেছেন।

বিষয়বস্তু
বুলুগ আল মারামে সর্বমোট ১৩৫৮টি হাদিস রয়েছে। হাদিসের সাথে সেগুলোর সংগ্রাহকের নামও উল্লেখ রয়েছে। বেশ কিছু প্রাথমিক উৎস থেকে ইবনে হাজার আসকালানী এতে হাদিস সন্নিবেশিত করেছেন যেমন সহীহ বুখারী, সহীহ মুসলিম, সুনান আবু দাউদ, সুনান আল-তিরমিজী, সুনানে নাসাই, সুনান-এ-ইবনে মাজাহ, মুসনাদ আহমাদ ইবনে হানবাল এবং আরো অন্যান্য গ্রন্থ।

ব্যাখ্যা
 আল বদর আল তামাম হুসাইন ইবনে মুহাম্মদ আল মাগরিবি প্রণীত
 সুবুল আল সালাম মুহাম্মদ ইবনে ইসমাইল আল আমির আল সানানি প্রণীত, তিনি আল বদর আল তামাম সংক্ষিপ্ত করেছেন

অনুবাদ
 Bulugh Al-Maram: Attainment of the Objective According to Evidence of the Ordinances, Dar-us-Salam; 1st edition (1996), ASIN: B000FJJURU

হাদিসের অন্যান্য বইতাহজিব আল আসার মুহাম্মদ ইবনে জারির আল তাবারি প্রণীতউমদাহ আল আহকাম আবদুল গণি আল মাকদিসি প্রণীতআল সুনান আল কুবরা আহমেদ বায়হাকি প্রণীতআল মুনতাকা'' মাজদ ইবনে তাইমিয়া প্রণীত, মুহাম্মদ আশ শাওকানি নাইল আল আওতারে এটি বর্ণনা করেছেন

হাদিস
সুন্নি সাহিত্য
হাদিস সংকলন
সুন্নি হাদিস সংকলন
কিউআর কোড

কিউআর কোড, (কুইক রেসপন্স কোড থেকে সংক্ষিপ্ত) হলো সর্বপ্রথম জাপানে স্বয়ংচালিত শিল্পের জন্য পরিকল্পিত ম্যাট্রিক্স বারকোড (বা দ্বিমাত্রিক বারকোড) ধরনের একটি ট্রেডমার্ক। বারকোড হল মেশিনে পাঠযোগ্য অপটিক্যাল লেবেল যা এতে সংযুক্ত উপাত্ত সম্পর্কে তথ্য ধারণ করে থাকে। একটি কিউআর কোড দক্ষতার সাথে তথ্য ধারণ করার জন্য চারটি মানদন্ডে (নিউমেরিক, আলফানিউমেরিক, বাইট/বাইনারি, এবং কাঞ্জি) এনকোডিং মোড ব্যবহার করে, যেখানে এক্সটেনশন ব্যবহার করা যেতে পারে।

মানদণ্ড 

কিউআর কোড হিসাবে তথ্য এনকোডিং আবরণের বিভিন্ন মানদণ্ড রয়েছে:

 অক্টোবর ১৯৯৭এআইএম (অ্যাসোসিয়েশন ফর অটোমেটিক আইডেন্টিপিকেশন অ্য্ন্ড মবিলিটি বা স্বয়ংক্রিয় সনাক্তকরণ এবং গতিশীলতা অ্যাসোসিয়েশন) আন্তর্জাতিক
 জানুয়ারি ১৯৯৯জেআইএস এক্স ০৫১০
 জুন ২০০০আইএসও/আইইসি ১৮০০৪:২০০০ তথ্য প্রযুক্তিস্বয়ংক্রিয় সনাক্তকরণ এবং উপাত্ত ক্যাপচার কৌশলবার কোড সিম্বলজিকিউআর কোড (বর্তমানে অপসারিত) কিউআর কোড মডেল ১ এবং ২ চিহ্ন সংজ্ঞায়িত করার জন্য ব্যবহৃত।
 ১ সেপ্টেম্বর ২০০৬আইএসও/আইইসি ১৮০০৪:২০০৬ তথ্য প্রযুক্তিস্বয়ংক্রিয় সনাক্তকরণ এবং তথ্য ক্যাপচার কৌশলকিউআর কোড ২০০৫ বার কোড সিম্বলজি নির্দিষ্টকরণ কিউআর কোড ২০০৫ সংজ্ঞায়িত করতে, কিউআর কোড মডেল ২. নথি একটি এক্সটেনশন কিউআর কোড মডেল ১ চিহ্ন কীভাবে পড়তে হয় তা নির্দিষ্ট করে না।

নকশা

সংগ্রহস্থল 

এখানে কিছু নমুনা কিউআর কোড চিহ্ন দেয়া হল:

এনকোডিং

ডিকোডিং উদাহরণ 
নিচের চিত্রসমূহ কিউআর কোড সম্পর্কে আরও বিস্তারিত তথ্য প্রদান করে।

বিকল্পসমূহ

তথ্যসূত্র

গ্রন্থপঞ্জি

বহিঃসংযোগ 

 
 Reed Solomon Codes for Coders – উইকিবিশ্ববিদ্যালয়ে একটি বিশদ টিউটোরিয়াল, যাতে QR কোডের গঠন এবং উপাত্ত এনকোডিংয়ে রিড-সলোমন কোডের ব্যবহার উভয় সম্পর্কে আলোচনা আছে। 
  একটি ইউআরএল কিউআর কোডে রূপান্তরকরণের তথ্য।

1994 introductions
স্বয়ংক্রিয় সনাক্তকরণ এবং উপাত্ত ক্যাপচার
বারকোড
সাংকেতিকীকরণ
জাপানি উদ্ভাবন
স্বয়ংক্রিয় শনাক্তকরণ ও উপাত্ত করায়ত্তকরণ
ভোলা পৌরসভা

ভোলা পৌরসভা  বাংলাদেশের ভোলা জেলার একটি নগরভিত্তিক স্থানীয় সরকার সংস্থা। ১৯২০ সালে পৌরসভাটি প্রতিষ্ঠিত হয়।  এটি একটি ‘‘ক’’ শ্রেনীর পৌরসভা।

ইতিহাস
১৯২০ সালের ১০ অক্টোবর ভোলা পৌরসভা প্রতিষ্ঠিত হয়।

প্রশাসনিক অবকাঠামো
ভোলা পৌরসভার আয়তন ৩১.৪৮ বর্গ কিলোমিটার।  এর উত্তরে বাপ্তা ও ধনিয়া ইউনিয়ন, দক্ষিণে বাপ্তা ও আলীনগর ইউনয়ন, পূর্বে শিবপুর ইউনিয়ন এবং পশ্চিমে বাপ্তা ইউনিয়ন অবস্থিত।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী ভোলা পৌরসভার মোট জনসংখ্যা ৪৭,৪৭৭ জন। এর মধ্যে পুরুষ ২৪,৪৯৩ জন এবং মহিলা ২২,৯৮৪ জন। মোট পরিবার ৯,৬৩৫টি।

শিক্ষা 
২০১১ সালের আদমশুমারি অনুযায়ী ভোলা পৌরসভার সাক্ষরতার হার ৭৬%।

প্রশাসক, চেয়ারম্যান ও মেয়রগণের তালিকা
 মোহাম্মদ মনিরুজ্জামান, মেয়র, (কার্যকাল ২৮/০২/২০১১ - বর্তমান)

উল্লে­খযোগ্য স্থান ও স্থাপনা
 বীরশ্রেষ্ঠ মোস্তফা কামাল যাদুঘর
 তেতুলিয়া নদী

তথ্যসূত্র

বহিঃসংযোগ 

ভোলা জেলার পৌরসভা
ভোলা সদর উপজেলা
জৈমিনীয় উপনিষদ্‌ ব্রাহ্মণ

জৈমিনীয় উপনিষদ্‌ ব্রাহ্মণ () বা তলবকার উপনিষদ্‌ ব্রাহ্মণ () হল একটি বৈদিক ধর্মগ্রন্থ। এটি সামবেদের জৈমিনীয় বা তলবকার শাখার সঙ্গে যুক্ত। এটিকে একটি আরণ্যক হিসেবে গণ্য করা হয়। এই গ্রন্থের একটি অংশ কেন উপনিষদ্‌ নামে পরিচিত। বৃহদারণ্যক উপনিষদ্‌ ও ছান্দোগ্য উপনিষদের মতো এই গ্রন্থেরও রচনাকাল বৈদিক সংস্কৃতের ব্রাহ্মণ পর্যায়। যা খ্রিস্টপূর্ব ৬ষ্ঠ শতাব্দীর পূর্ববর্তী। ১৮৯৬ সালে এই গ্রন্থের প্রথম মুদ্রিত সংস্করণটি প্রকাশিত হয়। এই সংস্করণটি সম্পাদনা করেছিলেন হানস ওরটেল। এই সংস্করণে তিনি এই গ্রন্থের একটি ইংরেজি অনুবাদও প্রকাশ করেহচিলেন। বইটি প্রকাশিত হয়েছিল জার্নাল অফ দি আমেরিকান ওরিয়েন্টাল সোসাইটিতে।
জৈমিনীয় উপনিষদ্‌ ব্রাহ্মণ ও জৈমিনীয় ব্রাহ্মণ এক বই নয়। দ্বিতীয় গ্রন্থটি সামবেদের জৈমিনীয় শাখার প্রকৃত ব্রাহ্মণ।

আরও দেখুন
 ব্রাহ্মণ

তথ্যসূত্র

বহিঃসংযোগ
Sri Aurobindo, The Upanishads . Sri Aurobindo Ashram, Pondicherry. 1972.

ব্রাহ্মণ (হিন্দুশাস্ত্র)
উপনিষদ্‌
হিন্দু ধর্মগ্রন্থ
২০১৫ অস্ট্রেলিয়া ক্রিকেট দলের ওয়েস্ট ইন্ডিজ সফর

অস্ট্রেলিয়া ক্রিকেট দল পূর্ব-নির্ধারিত সময়সূচী মোতাবেক ২৭ মে থেকে ১৫ জুন, ২০১৫ তারিখ পর্যন্ত ওয়েস্ট ইন্ডিজ সফর করে। এ সফরে সফরকারী দল ওয়েস্ট ইন্ডিজ ক্রিকেট দলের বিপক্ষে একটি প্রথম-শ্রেণীর প্রস্তুতিমূলক খেলাসহ দু’টি টেস্ট খেলায় অংশগ্রহণ করে।

৮ এপ্রিল, ২০১৫ তারিখে ওয়েস্ট ইন্ডিজ ক্রিকেট বোর্ড তাদের নিজেদের স্বার্থে দুই টেস্ট আয়োজনের জন্য দুই দিন পিছিয়ে দেয়। অস্ট্রেলিয়া ২-ম্যাচের টেস্ট সিরিজ ২-০ তে জয়লাভ করে ও ফ্রাঙ্ক ওরেল ট্রফি ধরে রাখে।

দলীয় সদস্য 
৩১ মার্চ, ২০১৫ তারিখে অস্ট্রেলিয়া দলের সদস্যদের নামের তালিকা ঘোষণা করা হয়। ক্যাপবিহীন অবস্থায় স্পিনার ফাহাদ আহমেদ, উইকেট-কিপার পিটার নেভিল ও ব্যাটসম্যান এ্যাডাম ভোজেস - এ তিনজনকে দলে অন্তর্ভুক্ত করা হয়। ২৪ মে, ২০১৫ তারিখে ওয়েস্ট ইন্ডিজ দলের প্রাথমিক তালিকা প্রকাশিত হয়। ১২-সদস্যের প্রাথমিক দলে শিবনারায়ণ চন্দরপলকে অন্তর্ভুক্ত করা হয়নি। ব্রায়ান লারা এ সিদ্ধান্তের সমালোচনা করেন। কিন্তু, সাবেক ফাস্ট বোলার মাইকেল হোল্ডিংয়ের মতে, ‘আমি মনে করি না যে, ক্রিকেটারগণ শুধুমাত্র সিরিজ থেকে বিদায় নেয়ার জন্য অংশগ্রহণ করেন না।’ ৩০ মে চন্দরপলকে বাদ দিয়ে চূড়ান্ত তালিকা ঘোষণা করা হয়।

প্রস্তুতিমূলক খেলা

ডব্লিউআইসিবি সভাপতি একাদশ ব অস্ট্রেলিয়া একাদশ

টেস্ট সিরিজ (ফ্রাঙ্ক ওরেল ট্রফি)

১ম টেস্ট

২য় টেস্ট

তথ্যসূত্র

বহিঃসংযোগ 
ইএসপিএন ক্রিকইনফোতে সিরিজের পাতা

অস্ট্রেলিয়া ক্রিকেট দলের ওয়েস্ট ইন্ডিজ সফর
২০১৫-এ অস্ট্রেলীয় ক্রিকেট
২০১৫-এ ওয়েস্ট ইন্ডিয়ান ক্রিকেট
২০১৫-এ আন্তর্জাতিক ক্রিকেট প্রতিযোগিতা
গোপথ ব্রাহ্মণ

গোপথ ব্রাহ্মণ (, ) হল অথর্ববেদের সঙ্গে যুক্ত একমাত্র ব্রাহ্মণ। এই গ্রন্থটি অথর্ববেদের শৌনক ও পৈপ্পলাদ উভয় শাখার সঙ্গে যুক্ত। এটি এবং সামবেদের একটি ক্ষুদ্রকায় ব্রাহ্মণ বৈদিক সাহিত্যের সাম্প্রতিকতম ব্রাহ্মণ। গোপথ ব্রাহ্মণ দুটি ভাগে বিভক্ত। যথা: পূর্বভাগ বা পূর্ব ব্রাহ্মণ এবং উত্তরভাগ বা উত্তর ব্রাহ্মণ। পূর্বভাগে পাঁচটি এবং উত্তরভাগে ছয়টি প্রপাঠক রয়েছে। প্রপাঠকগুলি আবার কাণ্ডিকে বিভক্ত। পূর্বভাগে মোট ১৩৫টি কাণ্ডিক এবং উত্তরভাগে ১২৩টি কাণ্ডিক আছে।

সংস্করণ
গোপথ ব্রাহ্মণের প্রথম মুদ্রিত সংস্করণটি সম্পাদনা করেন রাজেন্দ্রলাল মিত্র ও হরচন্দ্র বিদ্যাভূষণ। ১৮৭২ সালে বিবলিওথিকা ইন্ডিকা সিরিজের অংশ হিসেবে (সংখ্যা ২১৫ ও ২৫২) এটি এশিয়াটিক সোসাইটি কলকাতা থেকে প্রকাশিত হয়। এই সংস্করণে প্রচুর ছাপার ভুল ছিল। ব্লুমফিল্ড এটিকে ‘সম্পাদকীয় ভ্রান্তির অপূর্ব নিদর্শন’ হিসেবে ব্যাখ্যা করেন। পরবর্তী মুদ্রিত সংস্করণটি সম্পাদনা করেন জীবানন্দ বিদ্যাসাগর। এটি ১৮৯১ সালে কলকাতা থেকে প্রকাশিত হয়। এটি এশিয়াটিক সোসাইটির পূর্ববর্তী সংস্করণটির প্রায় সমতুল্য ছিল। ওলন্দাজ গবেষক ড্যুক গাস্ট্রা ১৯১৯ সালে লেইডেন থেকে একটি পূর্ণাঙ্গ জার্মান মুখবন্ধ সহ সমালোচনামূলক সংস্করণ প্রকাশ করেন। এটি ছয়টি পাণ্ডুলিপির ভিত্তিতে মুদ্রিত হয়েছিল। পণ্ডিত ক্ষেমকরণদাস ত্রিবেদী ১৯২৪ সালে এলাহাবাদ থেকে হিন্দি অনুবাদ ও সংস্কৃত টীকা সহ একটি সংস্করণ প্রকাশ করেন। ১৯৭৭ সালে এলাহাবাদ থেকেই এটির দ্বিতীয় সংস্করণ প্রকাশিত হয়। এটি এশিয়াটিক সোসাইটি ও বিদ্যাসাগরের সংস্করণের ভিত্তিতে মুদ্রিত হয়েছিল। ১৯৮০ সালে বিজয়পাল বিদ্যাবারিধি এই বইটির একটি সংস্করণ প্রকাশ করেন। তার বইটি হরিয়ানার বলাগড়ের রামপাল কাপুর ট্রাস্ট থেকে প্রকাশিত হয়। এই সংস্করণ ছিল শাস্ত্রের সংস্করণের ভিত্তিতে প্রকাশিত।

খণ্ড বিভাগ

পাদটীকা

তথ্যসূত্র
Maurice Bloomfield, The Position of the  in Vedic Literature, Journal of the American Oriental Society (1898).

বহিঃসংযোগ
GRETIL etext

ব্রাহ্মণ (হিন্দুশাস্ত্র)
হিন্দু ধর্মগ্রন্থ
আবদুল গণি আল মাকদিসি

আবদুল গণি আল মাকদিসি () ছিলেন একজন সুন্নি ইসলামি পণ্ডিত। ৫৪১ হিজরি (১১৪৬ খ্রিষ্টাব্দে তিনি ফিলিস্তিনের জুম্মাইলি গ্রামে জন্মগ্রহণ করেছেন। দামেস্কে তিনি পণ্ডিতদের কাছে পড়াশোনা করেছেন। তাদের কেউ কেউ তার নিজ বর্ধিত পরিবারের সদস্য ছিলেন। আবদুল কাদের জিলানি তার শিক্ষকদের মধ্যে অন্যতম। দামেস্কের নিকটে কাসিউন পাহাড়ে তিনি সর্বপ্রথম শিক্ষাকেন্দ্র প্রতিষ্ঠা করেছেন। ৬০০ হিজরিতে (১২০৩ খ্রিষ্টাব্দে) তিনি মৃত্যুবরণ করেন।

আরও দেখুন 
 মাকদিসি (নিসবাত)
 হাদিসের ইতিহাস

তথ্যসূত্র 

১১৪৬-এ জন্ম
১২০৩-এ মৃত্যু
সুন্নি মুসলিম পণ্ডিত
সিরিয়ান মুসলিম পণ্ডিত
মুহাদ্দিস
হানবালি
১২শ শতাব্দীর ইসলামের মুসলিম পণ্ডিত
হানবালী ব্যক্তি
১২শ শতাব্দীর আইনজ্ঞ
১২শ শতাব্দীর আরব ব্যক্তি
রংপুরী ভাষা

রংপুরী (ভারতে  কামতাপুরী বা রাজবংশী) একটি ইন্দো-আর্য পরিবারভুক্ত বাংলার ভাষা। এ ভাষায় বাংলাদেশের এবং ভারতের রাজবংশী, নস্যশেখ, নাথ-যোগী এবং খেন সম্প্রদায়ের লোকেরা কথা বলে। বাংলা ভাষার প্রমিত রীতির ভিত্তি নদীয়া তথা পশ্চিমাঞ্চলীয় আঞ্চলিক বাংলা হওয়ায়, বাংলা ভাষার প্রমিত রীতির সাথে এর কিছু পার্থক্য দেখা যায়। তবে এই ভাষাভাষী জনগণ কার্যত দ্বিভাষী। ভারত এবং বাংলাদেশে তারা রাজবংশীর পাশাপাশি প্রমিত বাংলা অথবা অসমীয়া ভাষায় কথা বলে।

নাম

কামতাপুরী/রংপুরী/রাজবংশী ভাষা বিভিন্ন নামে পরিচিত। সাধারণত ভাষাটি রংপুরী (অম্পুরীয়া), কামতাপুরী, রাজবংশী নামে পরিচিত। ভারতে কামতাপুরী, রাজবংশী, গোয়ালপারীয়া নামে পরিচিত।

উপভাষা

রংপুরী ভাষার একাধিক কথ্য রূপ প্রচলিত। একে পূর্ব, মধ্য, পশ্চিম এবং পাহাড়ী এই চার ভাগে ভাগ করা যায়। এই ভাষাভাষী জনগোষ্ঠীর মধ্য রাজবংশী ভাষায় অধিকাংশ লোকে কথা বলে। ভাষা মোটামুটি একই রকম এবং এই ভাষায় কিছু প্রকাশনা আছে। পশ্চিমা কথ্যরূপে এলাকাভেদে পরিবর্তিত হয়। তিন কথ্যরূপের মধ্যে ৭৭-৮৯% মিল পাওয়া যায়। রাজবংশী ভাষা ৪৮-৫৫ ভাগ প্রমিত বাংলা, ৪৩-৪৯ ভাগ মৈথিলি এবং  নেপালি শব্দ দ্বারা গঠিত।

অসমীয়া, চাটগাঁইয়া, সিলেটি এবং প্রমিত বাংলার সাথে তুলনা

পরিসীমা	
 আসামের ধুবড়ী, কোকরাঝাড়, চিরাং, বঙাইগাঁও এবং গোয়ালপাড়া জেলায় এই ভাষাভাষী মানুষের সংখ্যা সৰ্বাধিক; দরং জেলাতে এই ভাষাভাষী কিছু সংখ্যক লোক আছে। পশ্চিমবঙ্গের উত্তরবঙ্গের উত্তর দিনাজপুর, কোচবিহার, জলপাইগুড়ি, আলিপুরদুয়ার, দার্জিলিংয়ের তরাই অঞ্চল এবং বাংলাদেশের রংপুর বিভাগের কিছু অংশবিশেষে এই ভাষার মানুষ আছে। মেঘালয় এবং ত্রিপুরায় এই ভাষার কিছু লোক আছে।  অঞ্চলভেদে রাজবংশী, কামতাপুরী, গোয়ালপারীয়া, দেশি ভাষা, রংপুরী ভাষা ইত্যাদি বিভিন্ন নামে পরিচিত।

আরও দেখুন 
 সিলেটি ভাষা 
 অসমীয়া ভাষা
 মৈথিলি ভাষা

তথ্যসূত্র

বহিঃসংযোগ
কামতাপুরী উইকিমিডিয়া
রাজবংশী উইকিমিডিয়া (নেপাল)
রাজবংশী ভাষার একটি সম্পূর্ণ ব্যাকরণ
Ethnologue Report on Rangpuri
Ethnologue Report on Rajbanshi

পূর্ব ইন্দো-আর্য ভাষা
বাংলাদেশের ভাষা
নেপালের ভাষা
ভারতের ভাষা
পশ্চিমবঙ্গের ভাষা
বাংলা উপভাষা
রোহিঙ্গা ভাষা

রোহিঙ্গা ভাষা (, , , or ), বা রোয়াইঙ্গা বার্মার (মিয়ানমার) আরাকান রাজ্যের রাখাইন প্রদেশের রোহিঙ্গা জনগোষ্ঠীর কথ্য ভাষা। বাংলাদেশের চাটগাঁইয়া ভাষার সাথে এই ভাষার সাদৃশ্য বিদ্যমান।

লিপি
আরবি লিপি, উর্দু বর্ণমালা, হানিফি, বর্মী বর্ণমালা এবং লাতিন লিপি ব্যবহার করে নতুন প্রচলিত রোহিঙ্গালিশ সহ বিভিন্ন ভাবে রোহিঙ্গা ভাষা লেখা  হয়।

আরবি লিপি
আরবি লিপিতে লিখিত রোহিঙ্গা ভাষার প্রচলন দুইশত বছরের অধিক প্রাচীন। আরাকান রাজ্য ব্রিটিশ শাসনাধীনে থাকার সময়ে (১৮২৬-১৯৪৮) রোহিঙ্গা জনগণ লিখিত যোগাযোগের ক্ষেত্রে ইংরেজি এবং উর্দু ব্যবহার করতো। ১৯৪৮ সালে বার্মা স্বাধীনতা লাভ করার পরে সকল দাপ্তরিক কাজে বর্মী ভাষা ব্যবহৃত হতে থাকে। ১৯৬০ এর দিকে রোহিঙ্গা শিক্ষাবিদগণ তাদের ভাষার সাথে মানানসই লিখন পদ্ধতির প্রয়োজনীয়তা অনুধাবন করতে শুরু করেন।

১৯৭৫ সালে আরবি অক্ষর ব্যবহার করে লিখন পদ্ধতি চালু করা হয়। আরবী অক্ষর ব্যবহারে কিছু ঘাটতি দেখা দেওয়ার অনেকে উর্দু লিপি ব্যবহার শুরু করেন। কোনটাই আশানুরূপ ফল বয়ে আনতে সমর্থ হয় নাই। অধিকাংশ রোহিঙ্গা জনগণ লিখিত রূপ পড়তে উভয় পদ্ধতিতে বিরূপ পরিস্থিতির স্বীকার হলো।

বর্তমানকালে আরবি অক্ষরের উপর ভিত্তি করে রোহিঙ্গা ইউনিকোড তৈরি করার প্রচেষ্টা চলছে।

হানিফি লিপি

মৌলানা হানিফ এবং তার সহকর্মীগণ আরবি বর্ণমালার সঙ্গে অল্প কিছু রোমান এবং বর্মী অক্ষর যুক্ত করে নতুন ধরনের এক লিখন পদ্ধতি উদ্ভাবন করেন। ইসলামি শিক্ষাবিদগণ এই পদ্ধতি গ্রহণ করেন। কিন্তু অক্ষরগুলো কাছাকাছি হওয়ার মনে রাখার জন্য স্মৃতিশক্তি এবং লেখার ক্ষেত্রে অধিক সচেতনতা প্রয়োজন হওয়ার এই পদ্ধতি সমালোচনার শিকার হয়। সমালোচনা সত্ত্বেও বর্তমানে হানিফি লিপিই লেখার কাজে ব্যবহৃত হচ্ছে এবং ইউনিকোডে রূপান্তরের প্রচেষ্টা চলছে।

রোমান লিপি
ই.এম. সিদ্দিক শুধুমাত্র লাতিন অক্ষর ব্যবহার করে ভিন্ন পদ্ধতির লিখন পদ্ধতি প্রচলনের উদ্যোগ নেন। এই লিখন পদ্ধতিটি রোহিঙ্গালিশ নামে পরিচিত। এতে ২৬ টি রোমান হরফ ব্যবহার করা হয়েছে।

বর্ণসমূহ

নমুনা পাঠ 
নীচে মানবাধিকারের সর্বজনীন ঘোষণা এর অনুচ্ছেদ ১ এর রোহিঙ্গার একটি নমুনা পাঠ্য:

রোহিঙ্গা লাতিন বর্ণমালায়:
Manúic beggún azad hísafe, ar izzot arde hók ókkol ót, fúainna hísafe foida óiye. Fottí insán óttu honó forók sára elannamat aséde tamám hók ókkol arde azadi ókkol loi fáaidá goróonór hók asé. Ar, taráre dil arde demak diyé. Ótolla, taráttu ekzon loi arekzon bái hísafe maamela goróon saá.

লাতিন লিপির বাংলা:
Shômosto manush shadhinbhabe shôman môrjada ebong odhikar niye jônmogrohon kôre. Tãder bibek ebong buddhi achhe; shutorang shôkoleri êke ôporer proti bhratrittoshulobh mônobhab niye achôron kôra uchit.

লাতিন লিপির অসমীয়া:
Xôkôlû manuhê sadhinbhawê xôman môrzôda aru ôdhikar lôi zônmôgrôhôn kôrê. Xihôtôr bibêk aru buddhi asê aru xihôtê pôrôspôr bhratrittôrê asôrôn kôribô lagê.

তথ্যসূত্র

আরও দেখুন
 চাঁটগাইয়া ভাষা
 বাংলা-অসমীয়া ভাষা
 চট্টগ্রাম
 রোহিঙ্গা
 মিয়ানমার

বহিঃসংযোগ

রোহিঙ্গা ভাষা সম্পর্কে আরও পড়তে আগ্রহী হলে নিচের লিংকসমূহ অনুসরণ করুনঃ
রোহিঙ্গালিশ
Rohingya Language Video Training
Burmese Rohingya Organization in Germany Website 
Rohingyas News online Website
Arakan Rohingya Cooperation Council Website
রোহিঙ্গা ওয়েবসাইট

বার্মার ভাষা
পূর্ব ইন্দো-আর্য ভাষা
মিয়ানমারের ভাষা
রোহিঙ্গা
বাংলা উপভাষা
গোর্গি লুকাস

গোর্গি লুকাস (; ; ১৩ এপ্রিল ১৮৮৫ – ৪ জুন ১৯৭১) একজন হাঙ্গেরীয় মার্কসবাদী দার্শনিক, নন্দনতত্ত্ববিদ, সাহিত্য ইতিহাসবিদ এবং সমালোচক।

রচনাবলী

আরও দেখুন

টীকা

তথ্যসূত্র

বহিঃসংযোগ 

 
১৮৮৫-এ জন্ম
১৯৭১-এ মৃত্যু
বুদাপেস্ট হতে আগত
হাঙ্গেরীয় ইহুদী
মার্ক্সবাদী লেখক
সাম্যবাদী লেখক
মার্কসবাদী বই
মার্ক্সবাদী তাত্ত্বিক
মার্ক্সবাদী মানবতাবাদী
২০শ শতাব্দীর প্রাবন্ধিক
হাঙ্গেরীয় দার্শনিক
হাঙ্গেরীয় ইহুদি
ইহুদি দার্শনিক
ইহুদি সমাজতান্ত্রিক
সংস্কৃতির দার্শনিক
শিক্ষার দার্শনিক
সাহিত্যের দার্শনিক
সামাজিক বিজ্ঞানের দার্শনিক
রাজনৈতিক দার্শনিক
সামাজিক দার্শনিক
ত্রিয়ানোঁ চুক্তি

ত্রিয়ানোঁ চুক্তি হচ্ছে ১৯২০ সালে আনুষ্ঠানিকভাবে প্রথম বিশ্বযুদ্ধ সমাপ্তির উদ্দেশ্যে মিত্রবাহিনী এবং অস্ট্রিয়া-হাঙ্গেরি রাজ্যের মধ্যে সম্পাদিত শান্তি চুক্তি।

তথ্যসূত্র 

চুক্তি
প্রথম বিশ্বযুদ্ধের চুক্তি
১৯২০-এ রোমানিয়া
১৯২০-এ হাঙ্গেরী
সীমানা চুক্তি
প্যারিস শান্তি সম্মেলন, ১৯১৯